OpenLLM-France/wikimedia huggingface dataset:
# Wang Wu (pintor)

Wang Wu (en xinès: 王武; en pinyin: Wáng Wǔ), també conegut com a Qingzhong i Wang'an, fou un pintor, escriptor i poeta xinès que va viure sota la dinastia Qing. Va néixer vers l'any 1632 i va morir el 1690. Originari de la zona de Wu, dins l'àrea del que avui en dia és Zuzhou, província de Jiangsu.
Com a pintor, es va especialitzar en ocells i flors d'una forma vrillant i minuciosa, Va tenir una fama similar a Yun Shouping. A diferència d'altres srtistes no estava vinculat a cap escola de pintura. Es troben obres seves al Museu Britànic, al Museu Nacional del Palau de Taipei, al Museu del Palau de Pequín, al The Trammell & Margaret Crow Collection of Asian Art de Dallas i al Museu de Xangai.

## Bibliografia

* Dictionnaire des peintres, sculpteurs, dessinateurs et graveurs (Dictionnaire Bénézit) d'Emmanuel Bénézit. ISBN 2700030249

## Referències i enllaços externs

* http://www.china-on-site.com/pages/painter/1127.php Arxivat 2008-09-08 a Wayback Machine.
# Sant Galdric de Pena

Sant Galdric de Pena és un oratori de la comuna nord-catalana de Cases de Pena, a la comarca del Rosselló.
Està situat en el camí de pujada cap a l'ermita de Nostra Senyora de Pena, al mig d'un tram de camí aproximadament recte, en un dels esperons rocosos del lloc.
Vorejant el sender que mena a l'edifici hi ha petits oratoris abandonats i en força mal estat dedicats a sant Antoni del Desert, sant Galdric i sant Lluís Rei, entre d'altres.

## Bibliografia

* Becat, Joan; Ponsich, Pere; Gual, Raimon. «Les Cases de Pena». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 72. Sant Galdric de les Cases de Pena». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3**). ISBN 84-85180-13-5.

## Referències

* ↑ L'oratori de Sant Galdric en els ortofotomapes de l'IGN
* ↑ «Reportatge fotogràfic». [Consulta: 1r setembre 2014].

## Enllaços externs

* Visita virtual
* Excursió a l'ermita (francès)
* Reportatge fotogràfic d'una excursió a l'ermita
* Pelegrinatge a l'ermita, pel·lícula de 1962 de l'Institut Jean Vigo
# Saltillo (Mississipi)

Saltillo és una població dels Estats Units a l'estat de Mississipi. Segons el cens del 2000 tenia 3.393 habitants.

## Demografia

Segons el cens del 2000, Saltillo tenia 3.393 habitants, 1.361 habitatges, i 974 famílies. La densitat de població era de 150,4 habitants per km².
Dels 1.361 habitatges en un 38,3% hi vivien nens de menys de 18 anys, en un 57% hi vivien parelles casades, en un 10,9% dones solteres, i en un 28,4% no eren unitats familiars. En el 25,6% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,94.
Per edats la població es repartia de la següent manera: un 26,9% tenia menys de 18 anys, un 9% entre 18 i 24, un 34% entre 25 i 44, un 19,2% de 45 a 60 i un 10,8% 65 anys o més.
L'edat mediana era de 33 anys. Per cada 100 dones de 18 o més anys hi havia 86 homes.
La renda mediana per habitatge era de 35.912 $ i la renda mediana per família de 44.018 $. Els homes tenien una renda mediana de 33.333 $ mentre que les dones 23.542 $. La renda per capita de la població era de 16.177 $. Entorn del 8,5% de les famílies i el 12,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Saltillo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Saltillo». American Fact Finder. Oficina del Cens dels Estats Units, 12-01-2010.
# Vik

«Vik» té aquests significats:
* Topònims:
** Noruega:
*** Vik (Sogn og Fjordane), poble a Sogn og Fjordane, Noruega
*** Vik (Buskerud), poble al municipi de Hole, Buskerud, Noruega
*** Vik (Grimstad), poble al municipi de Grimstad Aust-Agder, Noruega
** Vik (Sømna), poble al municipi de Sømna, Nordland, Noruega
** Vik (Nord-Trøndelag), poble al municipi de Flatanger, Nord-Trøndelag, Noruega
** Vik (Vestnes), poble al municipi de Vestnes, Møre og Romsdal, Noruega
** Suècia:
*** Vik (Simrishamn), poble al municipi de Simrishamn al sud de Suècia
*** Viks slott, (Castell de Vik) a Uppland, Suècia
** Islàndia: Vík í Mýrdal, poble del sud d'Islàndia
* Biografies:
** Arnfinn Vik, polític noruec
** Bjarte Engen Vik, esquiador
** Bjørg Vik, escriptor
** Ingebrigt Vik, escultor noruec
** Oddmund Vik, polític noruec
** Olav Martin Vik, un polític
** Přemysl Vik, canpista txec
** Ragnar Vik, mariner noruec
** Robin Vik, jugador de tenis
* Altres: ViK. Recordings, companyia discogràfica
# Vikartovce

Vikartovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1283.
# West Warwick

West Warwick és una població dels Estats Units a l'estat de Rhode Island. Segons el cens del 2000 tenia 29.581 habitants.

## Demografia

Segons el cens del 2000, West Warwick tenia 29.581 habitants, 12.498 habitatges, i 7.698 famílies. La densitat de població era de 1.440,3 habitants per km².
Dels 12.498 habitatges en un 28% hi vivien nens de menys de 18 anys, en un 44,4% hi vivien parelles casades, en un 13,1% dones solteres, i en un 38,4% no eren unitats familiars. En el 31,2% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,97.
Per edats la població es repartia de la següent manera: un 22,4% tenia menys de 18 anys, un 9,5% entre 18 i 24, un 32% entre 25 i 44, un 22% de 45 a 60 i un 14,1% 65 anys o més.
L'edat mediana era de 36 anys. Per cada 100 dones de 18 o més anys hi havia 89,3 homes.
La renda mediana per habitatge era de 39.505 $ i la renda mediana per família de 47.674 $. Els homes tenien una renda mediana de 35.128 $ mentre que les dones 26.720 $. La renda per capita de la població era de 20.250 $. Aproximadament el 9,2% de les famílies i l'11,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Warwick». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- West Warwick». American Fact Finder. Oficina del Cens dels Estats Units, 12-01-2010.
# West Wendover

West Wendover és una població dels Estats Units a l'estat de Nevada. Segons el cens del 2000 tenia 4.721 habitants.

## Demografia

Segons el cens del 2000, West Wendover tenia 4.721 habitants, 1.363 habitatges, i 1.047 famílies La densitat de població era de 243,17 habitants per km².
Dels 1.363 habitatges en un 55,3% hi vivien nens de menys de 18 anys, en un 58,0% hi vivien parelles casades, en un 10,1% dones solteres, i en un 23,2% no eren unitats familiars. En el 17,5% dels habitatges hi vivien persones soles el 2,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,46 i el nombre mitjà de persones que vivien en cada família era de 3,97.
Per edats la població es repartia de la següent manera: un 39,0% tenia menys de 18 anys, un 12,6% entre 18 i 24, un 30,2% entre 25 i 44, un 16,1% de 45 a 64 i un 2,1% 65 anys o més.
L'edat mediana era de 23,9 anys. Per cada 100 dones hi havia 109,92 homes. Per cada 100 dones de 18 o més anys hi havia 108,62 homes.
La renda mediana per habitatge era de 34.116 $ i la renda mediana per família de 34.297 $. Els homes tenien una renda mediana de 23.281 $ mentre que les dones 18.105 $. La renda per capita de la població era de 12.013 $. Aproximadament el 17,4% de les famílies i el 16,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Wendover». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 19 setembre 2010].
* ↑ «Geographic Comparison Table-West Wendover». American Fact Finder. Oficina del Cens dels Estats Units, 15-09-2010.
# Vinciguerria mabahiss

Vinciguerria mabahiss és una espècie de peix pertanyent a la família Phosichthyidae.

## Hàbitat

És un peix marí i batipelàgic que viu entre 0-500 m de fondària.

## Distribució geogràfica

Es troba al mar Roig.

## Observacions

És inofensiu per als humans.

## Referències

* ↑ Goode G. B. & Bean T. H., 1896. Oceanic Ichthyology, a treatise on the deep-sea and pelagic fishes of the world, based chiefly upon the collections made by the steamers Blake, Albatross, and Fish Hawk in the northwestern Atlantic, with an atlas containing 417 figures. Spec. Bull. U. S. Natl. Mus. Núm. 2. Text: i-xxxv + 1-26 + 1-553.
* ↑ uBio (anglès)
* ↑ Johnson, R. K. & R. M. Feltes, 1984. A new species of Vinciguerria (Salmoniformes: Photichthyidae) from the Red Sea and Gulf of Aqaba, with comments on the depauperacy of the Red Sea mesopelagic fish fauna. Fieldiana Zool. (N. S.) Núm. 22: i-vi + 1-35.
* ↑ The Taxonomicon (anglès)
* 1 2 3 FishBase (anglès)
* ↑ Baranes, A. i D. Golani, 1993. An annotated list of the deep-sea fishes collected in the northern Red Sea, Gulf of Aqaba. Isr.l J. Zool. 39:299-336.

## Bibliografia

* Ahlstrom, E.H., W.J. Richards i S.H. Weitzman, 1983. Families Gonostomatidae, Sternoptychidae, and associated stomiiform groups: development and relationships. P. 184-198. A: H.G. Moser et. al. (eds.) Ontogeny and systematics of fishes. Spec. Publ. 1, Am. Soc. Ichthyol. Herpetol. Allen Press, Lawrence, Kansas

## Enllaços externs

* BioLib (anglès)
* AQUATAB
# Vincly

Vincly és un municipi francès situat al departament del Pas de Calais i a la regió dels Alts de França. L'any 2007 tenia 150 habitants.

## Demografia
### Població

El 2007 la població de fet de Vincly era de 150 persones. Hi havia 55 famílies de les quals 8 eren unipersonals (4 homes vivint sols i 4 dones vivint soles), 16 parelles sense fills, 23 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 66 habitatges, 57 eren l'habitatge principal de la família i 10 eren segones residències. Tots els 65 habitatges eren cases. Dels 57 habitatges principals, 47 estaven ocupats pels seus propietaris i 10 estaven llogats i ocupats pels llogaters; 5 tenien dues cambres, 9 en tenien tres, 17 en tenien quatre i 26 en tenien cinc o més. 55 habitatges disposaven pel capbaix d'una plaça de pàrquing. A 23 habitatges hi havia un automòbil i a 23 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vincly el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 8 | 70 a 74 | 4 |
| 8 | 65 a 69 | 0 |
| 8 | 60 a 64 | 12 |
| 4 | 55 a 59 | 4 |
| 0 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 4 |
| 8 | 30 a 34 | 4 |
| 4 | 25 a 29 | 0 |
| 0 | 20 a 24 | 4 |
| 0 | 15 a 19 | 8 |
| 12 | 10 a 14 | 4 |
| 4 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 92 persones, 57 eren actives i 35 eren inactives. De les 57 persones actives 54 estaven ocupades (33 homes i 21 dones) i 3 estaven aturades (1 home i 2 dones). De les 35 persones inactives 11 estaven jubilades, 15 estaven estudiant i 9 estaven classificades com a «altres inactius».

### Ingressos

El 2009 a Vincly hi havia 49 unitats fiscals que integraven 119 persones, la mediana anual d'ingressos fiscals per persona era de 14.257 €.

### Activitats econòmiques

Dels 3 establiments que hi havia el 2007, 1 era d'una empresa extractiva, 1 d'una empresa immobiliària i 1 d'una empresa classificada com a «altres activitats de serveis».
L'any 2000 a Vincly hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Vincly a l'INSEE.
* Évolution et structure de la population Fitxa amb el detall de dades de Vincly a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Sant Joan de la Muntanya de Pontons

Sant Joan de la Muntanya és una església al terme municipal de Pontons (l'Alt Penedès) inclosa a l'Inventari del Patrimoni Arquitectònic de Catalunya. La capella de Sant Joan de la Muntanya és a la riba dreta de la riera de Pontons, a 720 d'altitud. És un edifici d'una sola nau amb absis semicircular, arcs cecs i bandes llombardes. La coberta és a dues vessants. Té contraforts. La porta d'accés es troba a un dels murs laterals. La volta, derruïda, ha estat substituïda per encavallades de fusta. Hi ha arcs formers i torals i un arc triomfal que separa l'absis de la nau. El material bàsic de la construcció és la pedra.
La capella romànica de Sant Joan fou edificada com a església del Castell Nou de Pontons per Guillem Bernat d'Òdena i la seva muller, Ermengarda, i consagrada el 1075 pel Bisbe de Barcelona Umbert de Cervelló. El 1138 fou donada per Ramon Guillem d'Òdena a l'orde de l'Hospital. A partir del 1271 el monestir de Santes Creus en posseí el domini total i la jurisdicció. El 1968 l'església va ser restaurada: durant aquestes obres s'hi descobrí l'ara antiga de l'altar i un reliquiari de fusta que contenia un pergamí amb la data de consagració de la primitiva església, el 1075. D'aquesta construcció només se'n conserva la capçalera. La resta de la nau fou modificada posteriorment.

## Notes

* 1 2 «CAPELLA DE SANT JOAN DE LA MUNTANYA». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 octubre 2015].
# Walter Krüger (atleta)

Walter Krüger (Altenpleen, 11 d'abril de 1930 - Prohn, 28 d'octubre de 2018) va ser un atleta alemany, especialista en el llançament de javelina, que va competir durant la dècada de 1960.
El 1960 va prendre part en els Jocs Olímpics d'Estiu de Roma, on guanyà la medalla de plata en la prova del llançament de javelina del programa d'atletisme. Aquell mateix guanyà el campionat de javelina de l'Alemanya Oriental.

## Millors marques

* Llançament de javelina. 79,61 cm (1959)

## Referències

* ↑ «Traueranzeigen von Walter Krüger | trauer-anzeigen.de» (en alemany). [Consulta: 13 maig 2022].
* ↑ «Olympedia – Walter Krüger». [Consulta: 13 maig 2022].
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 13 maig 2022].
* ↑ «Track and Field Statistics». [Consulta: 13 maig 2022].
# Vogorno

Vogorno és un municipi del cantó de Ticino (Suïssa), situat al districte de Locarno.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Voglita

La voglita és un mineral de la classe dels carbonats. Rep el seu nom de Josef Florian Vogl, oficial de mines austríac.

## Característiques

La voglita és un carbonat de fórmula química Ca₂Cu(UO₂)(CO₃)₄·6H₂O. Cristal·litza en el sistema monoclínic. Segons la classificació de Nickel-Strunz, la voglita pertany a «05.EE - Uranil carbonats amb proporció UO₂:CO₃=1:4» juntament amb la shabaïta-(Nd).

## Formació i jaciments

És un mineral secundari format a partir de l'alteració de la uraninita. Sol trobar-se associada a altres minerals com: liebigita, cuprosklodowskita, rösslerita, brassita, zel·lerita i uraninita. Va ser descoberta l'any 1853 a la mina Elias, a Jáchymov, Erzgebirge (Regió de Karlovy Vary, Bohèmia, República Txeca), on es troba associada a la liebigita.

## Referències

* ↑ «Voglite» (en anglès). Mindat. [Consulta: 23 maig 2016].
* ↑ «Voglite» (en anglès). Handbook of Mineralogy. [Consulta: 23 maig 2016].
# Volcà de Sant Jordi

El Volcà de Sant Jordi és un volcà situat al municipi de Santa Pau, a la comarca catalana de la Garrotxa.

## Referències

* ↑ «Volcà de Sant Jordi». Parcs naturals de Catalunya, 25-07-2022. [Consulta: 6 desembre 2023].
# Sawad

Sawad (àrab: سواد, Sawād) fou el nom donat a l'Iraq en els primers temps de l'islam. Iraq deriva del persa Erag, ‘País del sud’ mentre que sawad és un mot àrab i vol dir ‘País negre’ pel contrast de les seves terres amb els deserts àrabs. El nom fou donat pels historiadors principalment a la província sassànida de Suristan, però Iraq es va acabar imposant.
També es donava el nom de sawad a les zones cultivades a l'interior d'una regió. En aquest sentit, davant d'un nom de ciutat la paraula sawad designava la plana regada i cultivada de manera regular; per exemple «el sawad de Bàssora».
Sawad fou també el nom d'un llarg vestit negre que es portava a la cort dels abbàssides dels quals el color oficial era el negre.

## Bibliografia

* Janine i Dominique Sourdel, Dictionnaire historique de l'islam, Ed. PUF, (ISBN 978-2-13-054536-1)
# Saltatio Mortis

Saltatio Mortis ("Dansa de la mort", en llatí) és un grup alemany de rock medieval fundat l'any 2000 a prop de la ciutat de Mannheim. El seu lema és "Aquell que balla no mor". En el seu moment van ser dels primers grups de música alemanys en adoptar aquest estil de música i actualment són un dels grups més prolífics en el món del rock medieval.

## Estil

La banda va ser fundada l'any 2000 en el marc d'un esdeveniment de temàtica medieval anomenat "Mittelalterlich Phantasie Spectaculum". El seu estil es pot descriure com a rock medieval o folk rock. Les lletres de les seves cançons se centren en la crítica de l'autoritat i la creença en mons ideals. La banda alemanya empra tant instruments tradicionals com influències del rock, tot i que inicialment també es van fer servir ritmes propis de la música electrònica. Saltatio Mortis també ha realitzat concerts utilitzant un vestuari propi de l'edat mitjana.

## Discografia
### Àlbums

* 2001: Tavernakel (Tavernaculum) Napalm Records
* 2002: Das zweite Gesicht (La segona cara) Napalm Records
* 2003: Heptessenz (La sèptima essència) Napalm Records
* 26 January 2004: Erwachen (El despertar) Napalm Records
* 29 August 2005: Des Königs Henker (El botxí del rei) Napalm Records
* 3 September 2007: Aus der Asche (De les cendres) Napalm Records
* 31 August 2009: Wer Wind Sät (Aquell que sembra el vent ...) Napalm Records
* 29 August 2011: Sturm aufs Paradies (Córrer cap al paradís) Napalm Records
* 16 August 2013: Das Schwarze Einmaleins Napalm Records
* 14 August 2015: Zirkus Zeitgeist We Love Music

### Àlbum recopilatori

* 2016: Licht & Schatten - El millor de 2000-2014, We Love Music

### Àlbums en directe

* 2005: Manufactum Napalm Records
* 2010: Manufactum II Napalm Records
* 1 April 2011: 10 Jahre Wild Und Frei (10 anys salvatges i lliures) CD/DVD en directe gravat al Stadthalle Wuppertal 15/10/2010, Napalm Records
* 8 April 2013: Manufactum III CD en directe, Napalm Records
* 2016: Zirkus Zeitgeist – Live aus der großen Freiheit Live CD, We Love Music
# Vizcaínos

Vizcaínos és un municipi de la província de Burgos a la comunitat autònoma de Castella i Lleó. Forma part de la Comarca de la Sierra de la Demanda.

## Demografia

Evolució demogràfica :
| 1991 | 1996 | 2001 | 2004 |
| 49 | 72 | 66 | 57 |
# Santa Anastàsia de Tolba

L'ermita de Santa Anastàsia de Tolba és una ermita del municipi de Tolba, a la Franja de Ponent.
La singularitat d'aquest edifici comença per l'advocació a Santa Anastàsia, que es creu que fou inspirada per una donzella que en l'any 304 patí martiri.
Sembla que aquesta ermita ja romania en peus abans de la primera meitat del segle xvii, donat que l'any 1641 constava com hospital i el 1715 consta una renda de 15 lliures i l'obligació de dir-hi 112 misses. El 1758 fou creada la cofradia de Santa Anastàsia dels Mossos i el 1826 en consta una altra dels Casats. Per aquestes dates devia haver-hi una casa per acollir-hi als pobres, malalats i rodamons.
Es torna a citar com hospital el 1840. Per aquestes dates posseïa una renda de 100 sous i un mestre de primeres lletres que donava classes amb un sou de per 1000 rals.
# Walter Schock

Walter Schock (Stuttgart, Alemanya; 3 d'abril de 1920 - Stuttgart, Alemanya; 21 de desembre de 2005) va ser un pilot de ral·li alemany que va guanyar en dues ocasions el Campionat d'Europa de Ral·lis els anys 1956 i 1960.

## Trajectòria

Schock era mecànic de la fàbrica Daimler-Benz abans i després de la Guerra Mundial, essent pilot de combat durant aquesta, on va ser ferit. Més tard, es convertiria en el gerent d'un negoci d'importació de fruites tropicals de propietat familiar de la seva esposa.
L'any 1954 comença a competir a proves de ral·li i l'any 1956 guanya el seu primer Campionat d'Europa de Ral·lis on combina les seves participacions entre un Mercedes-Benz 220 i un Mercedes-Benz 330, guanyant al Ral·li Acròpolis i al Automobilistico del Sestriere. L'any 1960 tornaria a guanyar el Campionat d'Europa, aquest cop amb un Mercedes-Benz 220 SE, aconseguint la victòria en el prestigiòs Ral·li de Monte-Carlo, així com de nou al Ral·li Acròpolis i al Rajd Polski.
Val a dir que també va participar en proves de turismes amb un Mercedes 300 SL.

## Referències

* ↑ «Schock, Walter» (en anglès). [Consulta: 19 juliol 2022].
* ↑ Shacki. «Walter Schock - rally profile eWRC-results.com» (en anglès). [Consulta: 19 juliol 2022].
* ↑ «Walter Schock biography». [Consulta: 19 juliol 2022].
# Walter Schneiter

Walter Schneiter (Suïssa, 2 de juliol de 1923 - Suïssa, 18 de desembre de 1975) fou un futbolista suís de la dècada de 1940.

## Trajectòria

Va jugar al FC Zürich i a la selecció suïssa, amb la qual disputà el Mundial del Brasil 1950.

## Referències

* ↑ «Copa do Mundo da FIFA Brasil 1950». FIFA. Arxivat de l'original el 2012-04-18. [Consulta: 1r abril 2015].
# Servei d'Informació del Nord-est d'Espanya

El Servei d'Informació del Nord-est d'Espanya (SIFNE) va ser un servei d'espionatge creat durant la Guerra civil espanyola en la zona revoltada. Va ser creat l'agost de 1936 pel general Emilio Mola, encara que en la direcció també van destacar Josep Bertran i Musitu i José Quiñones de León. El seu àmbit d'operacions va ser a la zona republicana, amb Biàrritz com a base d'operacions principal. El SIFNE va establir una important xarxa d'espionatge a Barcelona i Catalunya.
Va desaparèixer al febrer de 1938, quan va ser integrat en el Servei d'Informació i Policia Militar (SIPM).

## Referències

* 1 2 Francisco J. Romero Salvadó (2013); Historical Dictionary of the Spanish Civil War, pág. 315
* ↑ Hugh Thomas (1976); La Guerra civil española, Ed. Grijalbo, pág. 551

## Enllaços externs

* Los Servicios secretos en España, Capítol II